**NOTĂ INFORMATIVĂ**

**la proiectul Hotărîrii Guvernului ”Privind finanţarea lucrărilor de renovare a instituțiilor de învățămînt primar și secundar general din subordinea autorităților publice locale în anul 2014”**

Conform prevederilor punctului 1) al articolului 3 din Legea bugetului de stat pe anul 2014 nr.339 din 23 decembrie 2013, cu modificările și completările ulterioare, Guvernul urmează să stabilească obligațiile părților implicate în procesul de renovare a instituțiilor de învățămînt primar și secundar general din subordinea autorităților publice locale și să repartizeze mijloacele financiare necesare.

Astfel, Ministerul Educației a inițiat proiectul în cauză, care prevede rolul și responsabilitățile părților participante în proces, și anume:

* Ministerul Finanțelor va asigura finanțarea cheltuielilor pentru autoritățile publice locale în baza solicitărilor de finanțare prezentate de către Ministerul Educației conform anexei nr.2 aprobată prin prezenta hotărîre;
* Ministerului Educației în calitate de investitor va asigura desfășurarea procedurilor de achiziții publice a serviciilor de proiectare, supraveghere tehnică și de autor, și a lucrărilor de reconstrucție;
* Autoritățile publice locale în calitate de beneficiari vor participa la desfășurarea procedurilor de achiziții publice și vor asigura examinarea și transmiterea Ministerului Educației a proceselor verbale de recepție a lucrărilor executate.

Pentru etapa actuală, Consiliul Coordonator pentru monitorizarea procesului de reabilitare a infrastructurii instituțiilor de învățămînt, *creat prin Dispoziția Prim-ministrului nr.27 – d din 26 martie 2014*, a stabilit 19 instituții de învățămînt în care se vor efectua lucrări de proiectare și renovare, în volum total de 22547,0 mii lei conform anexei nr.1.

Avînd în vedere cele expuse, se consideră oportună aprobarea prezentului proiect de hotărîre a Guvernului.

**Ministru,**

**Maia Sandu**